Dodatok č. 1

k

Memorandu o porozumení

medzi

Európskou komisiou („EK")

a

Ministerstvom hospodárstva Slovenskej republiky („MH SR“)

a

Národnou agentúrou pre rozvoj malého a stredného podnikania („NARMSP“)

o

použití revolvingových prostriedkov vytvorených z finančných memoránd SR9302, SR9404, SR9509, SR9702, SR9906.02, SR0009.02 Programu PHARE a vrátených NARMSP

Článok 1 – Pôvod prostriedkov

•	Európska komisia, Ministerstvo hospodárstva SR a Národná agentúra pre rozvoj malého a stredného podnikania sa dohodli na vypracovaní série pravidiel upravujúcich použitie fondov z Programu PHARE SR9302, SR9404, SR9509, SR9702, SR9906.02, a SR0009.02. Tieto fondy pôvodne financovali tri programy podpory malého a stredného podnikania, ktoré spravuje Národná agentúra pre rozvoj malého a stredného podnikania a to hlavne:

1.	Podporný úverový program 
2.	Počiatočné kapitálové investície
3.	Mikropôžičkový program

To bolo dosiahnuté prostredníctvom Memoranda o porozumení z 30. júna 2005.

•	Prostredníctvom vyššie uvedeného Memoranda o spolupráci Európska komisia previedla celé fondy a zodpovednosť za ich budúcu správu na Ministerstvo hospodárstva SR a Národná agentúra pre rozvoj malého a stredného podnikania. Na základe tohto Memoranda o spolupráci bolo tiež rozhodnuté, že fondy budú naďalej využívané pre podporu súvislého rozvoja sektora MSP a Implementačnú agentúru na podporu MSP. 

Článok 2 - Ďalšie použitie fondov

•	Európska komisia rozhodla v súlade so svojou stratégiou ukončenia pre revolvingové fondy postúpiť všetky svoje práva a záväzky týkajúce sa vyššie uvedeného Memoranda o spolupráci a previesť vlastnícke práva k revolvingovým prostriedkom na Slovenskú republiku po vstupe tohto Dodatku č.1 do platnosti. 

Článok 3 – Povinnosti 

•	Ministerstvo hospodárstva SR a Národná agentúra pre rozvoj malého a stredného podnikania, po prevode práv a záväzkov, budú plne zodpovedné za ďalší dohľad a použite fondov v súlade s predpismi a pravidlami platnými v Slovenskej republike, ako aj za prijatie všetkých potrebných opatrení s cieľom zaistiť dobrú finančnú správu a predísť zneužitiu fondov alebo pokusom o podvod po vstupe tohto Dodatku č.1 do platnosti. Sú tiež povinní informovať Európsku komisiu o každej zistenej nezrovnalosti, ktorá nastala pred vstupom tohto Dodatku č.1 do platnosti prostredníctvom NAO v zmysle platných pravidiel PHARE. 

•	Európska komisia sa po vstupe tohto Dodatku č.1 do platnosti vzdá všetkých svojich práv a záväzkov týkajúcich sa revolvingových prostriedkov vrátane práv a záväzkov uvedených v Memorande o porozumení, týkajúcich sa okrem iného správy, monitorovania, vykazovania a auditu. Za vlastníctvo, použitie a kontrolu revolvingových prostriedkov budú teda zodpovedať výlučne slovenské inštitúcie a akékoľvek činnosti financované z fondov už nebudú súčasťou žiadneho programu financovaného Európskou komisiou. 

•	Oblasť pôsobnosti tohto Dodatku č.1 sa týka len prevodu právneho vlastníctva a príslušných vyššie uvedených povinností a vopred nebráni možnému vráteniu časti alebo všetkých prostriedkov, ku ktorým sa vzťahuje, z dôvodov vyplývajúcich z činností uskutočnených pred jeho vstupom do platnosti, okrem iného z dôvodu nedodržania postupov, zlej správy, nezrovnalosti alebo podvodu. Takéto dôvody môžu byť identifikované okrem iného ako závery auditov alebo dodatočných kontrol Európskou komisiou alebo iných EÚ inštitúcií alebo národných inštitúcií, týkajúce sa výlučne obdobia pred vstupom tohto Dodatku do platnosti. Obdobie a použitie fondov vrátane akýchkoľvek zmien právnej úpravy, po vstupe tohto Dodatku č.1 do platnosti, nebudú predmetom ďalších auditov, kontrol alebo hodnotení Európskou komisiou.  Všetky ostatné ustanovenia pôvodného Memoranda o porozumení neupravené týmto Dodatkom č.1 zostávajú nezmenené. 

Článok 4 –Platnosť a účinnosť 

Tento Dodatok vstúpi do platnosti v deň podpisu poslednou zmluvnou stranou. Každá zmluvná strana dostane jeden originál tohto Dodatku.

Dodatok vstupuje do účinnosti dňom ich zaúčtovania do štátnych finančných aktív. 

Prečítal a schválil | Prečítal a schválil

za Európsku komisiu

za Ministerstvo hospodárstva 
Slovenskej republiky

Vyhotovené v Bruseli | Vyhotovené v Bratislave
Dňa | Dňa
Potvrdil | Prečítal a schválil

Splnomocnenec pre Národný fond
Ministerstvo financií Slovenskej republiky
Vyhotovené v Bratislave
Dňa

Splnomocnenec pre program
Za Národnú agentúru pre rozvoj malého a stredného podnikania
Vyhotovené v Bratislave
Dňa